stanford-oval/wikipedia huggingface dataset:
Bid Coin Chef สุดยอดเชฟหักเหลี่ยมโหด
ข้อวิจารณ์

Bid Coin Chef สุดยอดเชฟหักเหลี่ยมโหด ถูกวิพากษ์วิจารณ์จากผู้ชมรายการในทางลบในแง่การจัดตัวผู้เข้าแข่งขันในแต่ละสัปดาห์ และกติกาการประมูลที่ทำให้มีโอกาสที่ผู้เข้าแข่งขันคนอื่นมอบอุปสรรคให้ผู้เข้าแข่งขันคนเดียวทั้งหมด โดยที่บางคนมิได้มีอุปสรรคในการทำอาหารเลย ซึ่งส่งผลให้เกิดความไม่เท่าเทียมมากเกินไปในการแข่งขัน เช่น ตอนที่ 9 ของฤดูกาลที่ 1 และตอนที่ 8 ของฤดูกาลที่ 2 มีการจัดตัวเชฟพฤกษ์ สัมพันธวรบุตร ซึ่งเป็นเชฟมืออาชีพคนเดียว ให้แข่งขันกับเชฟจากรายการมาสเตอร์เชฟไทยแลนด์อีก 4 คน และถูกรุมมอบอุปสรรคเกือบทั้งหมด หรือรอบรองชนะเลิศในฤดูกาลที่ 2 ที่มีการจับคู่ทำอาหาร ในรอบสุดท้าย คู่ของ ปิยะชาติ พุทธวงษ์ และ ณัฐณิชา บุญเลิศ ถูกผู้เข้าแข่งขันคู่อื่นรุมมอบอุปสรรคให้ทั้งหมด
ข้อคิดเห็นที่สอง คือบททดสอบที่เป็นเป็นอุปสรรคนั้น ในบางตอนนั้นไม่ค่อยสมควรเท่าไหร เช่น ตอนที่ 7 ฤดูกาลที่ 2 เชฟบอย ต้องคลานแบบทหารทั้งหมด 7 รอบ ซึ่งดูจากอาการจะเห็นได้ชัดว่ามีใบหน้าซีดเผือดเป็นอย่างมาก ซึ่งเห็นว่าเกินเหตุ และเสนอให้อุปสรรคแบบสร้างสรรค์ เพื่อเป็นการให้เกีนรติเชฟผู้ร่วมแข่งขันด้วยในแบบที่รายการทำได้ดี เช่น การเปลี่ยนวัดถุดิบ หรือเปลี่ยนอุปกรณ์ทำครัวที่เหมาะสมเช่น เตาสามเศร้า เป็นต้น
ข้อคิดเห็นที่สาม คือในเรื่องของการทำอาหาร บางอุปกรณ์เช่น การใช้กรรไกร ถือว่ายอมรับได้ แต่ในบางอุปกรณ์ค่อนข้างไม่สมควรเช่น จอบ หรือ ฟันปลอมแทนมีด เพราะดูจะไม่ถูกอนามัยเท่าที่ควร ถึงจะเป็นรายการวาไรตี้ที่เน้นสร้างความตลกขบขัน แต่ก็ยังคงเป็นรายการทำอาหาร อุปกรณ์ที่นำมาใช้ควรทำความสะอาด หรือ มีการรับประกันว่าถูกหลักอนามัย เนื่องจากกรรมการที่ต้องมาตัดสินก็ต้องทานควรมีการจัดการเพื่อรับชอบต่อคนชิม และสร้างความตระหนักรู้ที่ดี
ข้อคิดเห็นที่สี่ คือดิฉัน กลับรู้สึกว่ารายการแบบนี้ สนุก และสร้างเสียงหัวเราะให้แก่ ครอบครัวของดิฉันเป็นอย่างมาก ในส่วนของพิธีกร ทำให้เรา ได้เห็นมุมแปลกๆ ได้เห็นความเข้ากันของทั้งสองคน ทั้งคุณเฟิร์นและเชฟเอียน ในส่วนการแข่งขัน อาจเป็นเพราะ ดิฉัน ไม่ได้ สนับสนุน ใครส่วนบุคคล จึงมิได้มีความรู้สึก ซีเรียส ส่วนของประมูลบางชิ้นยากต่อการสร้างสรรค์อาหารในบางเมนู แต่ก็ได้เห็น วิธีการแก้ปัญหาเฉพาะหน้าของ เชฟแต่ละคน และในส่วนของรูปแบบรายการ ดิฉันรู้สึกว่า สนุก ตื่นเต้น อยากให้มี Season 3 และต่อไปเรื่อยๆ อาจต้องปรับของประมูลบ้าง และรบกวนนำความคิดเห็นของดิฉันไปพิจารณา
ดูเพิ่ม

มาสเตอร์เชฟไทยแลนด์
เชฟกระทะเหล็ก ประเทศไทย
ศึกค้นหาเชฟกระทะเหล็ก
ท็อปเชฟไทยแลนด์
แหล่งข้อมูลอื่น

BID COIN CHEF ที่เฟซบุ๊ก
BID COIN CHEF ที่อินสตาแกรม
BID COIN CHEF ที่เอกซ์ (ทวิตเตอร์)
BID COIN CHEF ที่ติ๊กต็อก
พายุไต้ฝุ่นวิภา (พ.ศ. 2550)
การเตรียมการ > ประเทศไต้หวัน

สนามบินซงซานในไทเปได้ปิดทำการ เนื่องจากพายุไต้ฝุ่นวิภากำลังเคลื่อนตัวเข้าประเทศไต้หวัน ธุรกิจทั้งหมดรวมทั้งตลาดหลักทรัพย์ได้ถูกปิดทำการในวันที่ 18 กันยายน มีการออกคำเตือนเกี่ยวกับพายุหมุนเขตร้อนในพื้นที่ทางตอนเหนือของเกาะ และประชาชนได้รับคำเตือนเกี่ยวกับความเป็นไปได้ที่จะเกิดดินถล่มในพื้นที่ภูเขาด้วยเหตุนี้ ผู้คนประมาณ 169 คน ออกจากพื้นที่เสี่ยงที่จะเกิดดินถล่ม และมีผู้อพยพอีกประมาณ 237 คน ออกจากพื้นที่ทางตอนเหนือของประเทศไต้หวัน เนื่องจากพายุ มีการออกการแจ้งเตือนระดับสีแดงสำหรับพื้นที่ใกล้กับศูนย์กลางของพายุไต้ฝุ่นวิภามากที่สุด ชาวประมงจีนประมาณเกือบ 4,300 คน ลี้ภัยในประเทศไต้หวัน หลังจากถูกเรียกกลับท่าเรือ
การเตรียมการ > ประเทศจีน

เมื่อพายุไต้ฝุ่นวิภาเคลื่อนตัวเข้าใกล้ชายฝั่งประเทศจีน จึงทำให้ในเซี่ยงไฮ้ได้มีการอพยพครั้งใหญ่ที่สุดครั้งหนึ่งในประวัติศาสตร์ของประเทศจีนก็เกิดขึ้น สื่อท้องถิ่นเตือนว่าพายุไต้ฝุ่นวิภา "อาจเป็นพายุไต้ฝุ่นที่ทำลายล้างมากที่สุดในรอบทศวรรษ" ผู้คนมากกว่าประมาณ 2 ล้านคน ได้อพยพออกจากพื้นที่ชายฝั่งทะเล และผู้คนอีกประมาณ 1.79 ล้านคน ที่อยู่ในมณฑลเจ้อเจียง ซึ่งเป็นการย้ายถิ่นฐานที่ใหญ่ที่สุดในประวัติศาสตร์ของมณฑล ตามประกาศของศูนย์เตือนไต้ฝุ่นร่วม (JTWC) ได้มีการรายงานว่าพายุไต้ฝุ่นวิภาได้พัดถล่มเมืองหลวงทางการเงินของประเทศจีนอย่างเซี่ยงไฮ้ เมื่อวันอังคาร จึงทำให้เกิดการอพยพจำนวนมาก จังหวัดใกล้เคียงที่มีประชากรหนาแน่นอย่างมณฑลเจ้อเจียง และมณฑลฝูเจี้ยน อยู่ในภาวะตื่นตัวสูง เนื่องจากเจ้าหน้าที่ได้เตือนประชาชนให้เตรียมพร้อมสำหรับสถานการณ์ที่เลวร้ายที่สุด เจ้าหน้าที่เซี่ยงไฮ้ได้มีการอพยพผู้คนประมาณ 291,000 คน ออกจากบ้าน อาคาร คนงานที่อาศัยอยู่ในสถานที่ก่อสร้างชั่วคราว และคนงานที่อาศัยอยู่ใกล้ชายฝั่ง
การแข่งขันฟุตบอลโลกหญิงถูกเลื่อนออกไป และโปรแกรมการแข่งขันระหว่างประเทศนอร์เวย์กับประเทศกานาที่กำหนดไว้สำหรับวันพุธจะถูกย้ายจากเซี่ยงไฮ้ไปยังหางโจวที่อยู่ใกล้เคียงโดยใช้เวลาเดินทางด้วยรถยนต์ประมาณ 3 ชั่วโมง อย่างไรก็ตาม ผู้จัดงานกล่าวว่าพวกเขาจะผลักดันการแข่งขันในคืนวันอังคารระหว่างสหรัฐกับประเทศไนจีเรีย สนามบินสองแห่งของเซี่ยงไฮ้ ได้แก่ ท่าอากาศยานนานาชาติซ่างไห่หงเฉียว และท่าอากาศยานนานาชาติซ่างไห่ผู่ตง เปิดให้บริการตามปกติ และในขณะเดียวกันทางตะวันออกเฉียงใต้ของประเทศจีน รัฐบาลมณฑลฝูเจี้ยนได้อพยพประชาชนไปแล้วประมาณกว่า 160,000 คน อาหาร และน้ำถูกเก็บไว้ ขณะที่บริการเรือข้ามฟากได้ถูกระงับ และเรือประมงได้รับคำสั่งให้กลับไปที่ท่าเรือ ตามรายงานของสำนักข่าวซินหัวของทางการจีน ทางการไต้หวันระงับการเดินทางทางอากาศ และปิดตลาดหลักทรัพย์ ขณะที่สำนักงาน และโรงเรียนในพื้นที่ทางตอนเหนือหลายแห่งของเกาะรวมถึงไทเปได้ถูกปิด เนื่องจากผู้คนที่อยู่ตามชายฝั่งจำนวนมากถูกย้ายไปยังที่สูง
ทหารประมาณ 20,000 นาย ถูกส่งไปช่วยเหลือในการอพยพ และเสริมกำลังแนวป้องกันน้ำท่วม กองทหารดูแลการอพยพผู้คนประมาณเกือบ 100,000 คน เซี่ยงไฮ้ได้มีการยกเลิกขบวนพาเหรด และการเดินทางทางน้ำทั้งหมดที่มุ่งสู่มณฑลเจ้อเจียง เนื่องจากเมืองนี้อยู่ในการเฝ้าระวังอย่างเต็มที่สำหรับพายุไต้ฝุ่นวิภาที่กำลังเคลื่อนตัวใกล้เข้ามา คนงานประมาณ 365 คน ถูกอพยพออกจากแท่นขุดเจาะน้ำมันผิงหูที่ตั้งอยู่ในทะเลจีนตะวันออก สวนสัตว์สองแห่งในเมืองได้ขังสัตว์ในกรง และเพิ่มจำนวนเจ้าหน้าที่เพื่อป้องกันไม่ให้มีการหลบหนี ประชาชนประมาณ 1.63 ล้านคน ในเซี่ยงไฮ้ มณฑลเจ้อเจียง และมณฑลฝูเจี้ยนที่อยู่ใกล้เคียงได้รับการอพยพ ในเซี่ยงไฮ้ และเมืองใกล้เคียงสั่งปิดโรงเรียนทั้งหมด ผู้คนมากกว่าประมาณ 39,000 คน ถูกอพยพออกจากมณฑลเจียงซูส่วนใหญ่ตามแนวชายฝั่ง หลายเมืองได้ปิดโรงเรียนหยุดการเรียนการสอน และมีการเรียกคืนเรือประมาณเกือบ 40,000 ลำ ไปยังท่าเรือทั่วประเทศจีน นอกจากนี้ ยังมีผู้อพยพราวประมาณ 250,000 คน จากมณฑลฝูเจี้ยนพร้อมส่งข้อความเพิ่มเติมประมาณ 1.41 ล้านข้อความ ไปยังผู้อยู่อาศัยในมณฑล โรงงานประมาณ 50,000 แห่ง ในมณฑลเจ้อเจียงถูกปิดตัวลงจนกว่าพายุไต้ฝุ่นวิภาจะเคลื่อนตัวพัดผ่านไป และการอพยพครั้งใหญ่ส่งผลให้ผู้เสียชีวิตจากพายุไต้ฝุ่นวิภาน้อยลง
การเตรียมการ > ประเทศญี่ปุ่นและเกาหลีใต้

ผู้คนในจังหวัดโอกินาวะประมาณ 30,000 คน ถูกอพยพออกจากพื้นที่ลุ่มใกล้แม่น้ำ ซึ่งแม่น้ำจะล้นตลิ่ง เที่ยวบินขาเข้าและขาออกจากจังหวัดอย่างน้อยประมาณ 50 เที่ยวบิน ได้ถูกยกเลิก และประเทศเกาหลีใต้เริ่มมีการอพยพประชาชนในขณะที่มีการคาดการณ์ว่าพายุไต้ฝุ่นนารีจะเคลื่อนตัวพัดถล่มประเทศเพียงไม่กี่วันก่อนพายุไต้ฝุ่นวิภา ผู้คนประมาณ 940 คน ถูกอพยพไปยังศูนย์พักพิงทั่วประเทศ มีการคาดการณ์ว่าปริมาณน้ำฝนจากพายุไต้ฝุ่นวิภาที่กลายเป็นพายุหมุนนอกเขตร้อนจะส่งผลกระทบต่อประเทศเกาหลีใต้เป็นเวลาหลายวันโดยมีปริมาณน้ำฝนสะสมเกินประมาณ 150 มิลลิเมตร (6 นิ้ว) ในโซล และบริเวณโดยรอบจังหวัดคย็องกีมีปริมาณน้ำฝนสะสมอยู่ที่ประมาณ 120 มิลลิเมตร (5 นิ้ว) ในจังหวัดชุงช็องใต้ จังหวัดชุงช็องเหนือ และจังหวัดคังว็อนทางตะวันตก บริเวณภูเขาของเกาะเชจู คาดว่ามีอีกประมาณ 60 มิลลิเมตร (2 นิ้ว) ในภาคตะวันออกของจังหวัดคังว็อนส่วนอื่น ๆ ของภาคใต้ และที่ราบลุ่มรอบเกาะเชจู
ผลกระทบ > ประเทศฟิลิปปินส์

แม้ว่าพายุไต้ฝุ่นวิภาจะไม่ส่งผลกระทบโดยตรงต่อประเทศฟิลิปปินส์ แต่พายุชั้นนอกทำให้เกิดน้ำท่วมอย่างรุนแรงในเนกรอสตะวันตก น้ำท่วมพื้นที่เกษตรกรรมขนาดใหญ่ที่มีมูลค่าประมาณ 10.3 ล้านเปโซฟิลิปปินส์ (211,000 ดอลลาร์สหรัฐ) ถนนจากฟาร์มสู่ตลาดจำนวนมากได้รับความเสียหาย หรือได้รับความเสียหายอย่างหนัก ด้วยมูลค่าอยู่ที่ประมาณ 5 ล้านเปโซฟิลิปปินส์ (103,000 ดอลลาร์สหรัฐ) น้ำท่วมยังทำให้บ้านเรือนประมาณ 13 หลัง ได้รับความเสียหายอย่างหนัก และบ้านเรือนอีกประมาณ 31 หลัง ได้รับความเสียหาย ฝนตกหนักทำให้เกิดดินถล่ม จึงทำให้มีผู้เสียชีวิต 1 ราย เมื่อวันที่ 16 กันยายน และชายอีก 1 ราย ได้จมน้ำเสียชีวิตในแม่น้ำที่มีน้ำท่วมขังเมื่อวันที่ 21 กันยายน บ้านเรือนอย่างน้อยประมาณ 23 หลัง ได้รับความเสียหาย หลังจากเกิดพายุทอร์นาโดที่เคลื่อนผ่านหมู่บ้านแห่งหนึ่งในบาโคโลด ครอบครัวประมาณ 7,640 ครัวเรือน ได้รับผลกระทบจากพายุไต้ฝุ่นวิภาในประเทศฟิลิปปินส์ มีผู้สูญหายอีกประมาณ 3 ราย ถูกพายุพัดลงไปในแม่น้ำ หลังจากน้ำท่วมทำให้รัฐบาลท้องถิ่นในบายาโดลิด และซาน เอ็นริเก้ประกาศภาวะภัยพิบัติเพื่อให้เงินทุนเข้าถึงผู้ประสบอุทกภัยเมื่อวันที่ 26 กันยายน สิ่งของบรรเทาทุกข์มูลค่าประมาณ 700,000 เปโซฟิลิปปินส์ (14,000 ดอลลาร์สหรัฐ) ได้ถูกแจกจ่ายไปยังพื้นที่ที่ได้รับผลกระทบ กองทุนภัยพิบัติอย่างน้อยประมาณ 480,000 เปโซฟิลิปปินส์ (10,000 ดอลลาร์สหรัฐ) ถูกส่งไปยังรัฐบาลท้องถิ่นในจังหวัดเนโกรสโอกซีเดนตัล
ผลกระทบ > ประเทศไต้หวัน

การจราจรบนบก และทางอากาศได้หยุดชะงัก มีผู้เสียชีวิตอย่างน้อย 1 ราย และบาดเจ็บ 1 ราย ในสถานที่ก่อสร้างสะพานยกระดับในเขตหวู่กู่ใกล้ไทเป นั่งร้านสูงประมาณ 20 เมตร พังถล่มในเช้าวันอังคาร สนามบินภายในประเทศไทเปถูกปิดในขณะที่ท่าอากาศยานนานาชาติไต้หวันเถา-ยฺเหวียนยังคงเปิดบริการอยู่ แม้ว่าเที่ยวบินระหว่างประเทศจะถูกยกเลิก พายุไต้ฝุ่นวิภาทำให้เกิดพายุฝนฟ้าคะนองไปทางตะวันออก และตะวันออกเฉียงเหนือของประเทศไต้หวัน จึงทำให้เกิดหินถล่ม มีการอพยพผู้คนในหมู่บ้านประมาณ 3 แห่ง ในนครซินจู๋ทางตะวันตกของประเทศไต้หวัน หลายเมืองในทางตะวันออก และทางตอนเหนือของประเทศไต้หวัน รัฐบาลได้ประกาศวันอังคาร ซึ่งเป็นวันที่ 18 กันยายน ให้เป็นวันหยุดเพื่อให้ผู้คนอยู่บ้านได้ และตลาดหุ้นไทเปได้ปิดทำการในวันอังคารเช่นกัน ฝนอย่างน้อยประมาณ 495 มิลลิเมตร (19 นิ้ว) ตกลงบนภูเขาของประเทศไต้หวัน จึงทำให้เกิดน้ำท่วมส่งผลกระทบต่อพื้นที่เกษตรกรรมประมาณ 24 เฮกตาร์ ได้รับความเสียหาย และขาดทุนไปประมาณ 7.8 ดอลลาร์ไต้หวันใหม่ (236,300 ดอลลาร์สหรัฐ) ที่อยู่อาศัยทั้งหมดประมาณ 8,795 แห่ง ถูกทิ้งไว้ ถนน และสะพานหลายสายถูกชะล้างจากน้ำท่วม สภาเกษตรได้ออกประกาศเตือนภัยระดับสีแดงสำหรับดินถล่ม และหินถล่ม 29 แห่ง พายุไต้ฝุ่นวิภาได้ทำให้เกิดฝนตกหนักทางตอนเหนือของประเทศไต้หวัน และผู้อยู่อาศัยในบริเวณใกล้เคียงถูกอพยพไปยังพื้นที่ปลอดภัย เนืองจากอาจจะมีโอกาสเกิดพายุขึ้นอีก
ผลกระทบ > ประเทศจีน

หางจากพายุไต้ฝุ่นวิภาเริ่มส่งผลกระทบบางส่วนของทางตะวันออกของประเทศจีนเมื่อวันที่ 17 กันยายน ฝนตกหนักลดลงถึงประมาณ 162 มิลลิเมตร (6.4 นิ้ว) จึงทำให้แม่น้ำใกล้ระดับน้ำท่วมในบางเมือง และถนนประมาณ 80 เส้น ในเซี่ยงไฮ้ได้ถูกน้ำท่วม เนื่องจากฝนตกหนัก พร้อมรายงานข่าวน้ำขึ้นถึงหัวเข่าของผู้คน ฝนตกเพิ่มขึ้นประมาณ 191 มิลลิเมตร (7.5 นิ้ว) จากพายุฝนฟ้าคะนอง จึงทำให้เกิดน้ำท่วมส่งผลกระทบต่อบ้านเรือน เช่น บ้านเรือนอย่างน้อยประมาณ 13,000 หลัง ได้รับความเสียหายอย่างหนัก และบ้านเรือนอีกประมาณ 57,000 หลัง ได้รับความเสียหาย เป็นต้น ผู้คนประมาณ 2.7 ล้านคน ในมณฑลเจ้อเจียง มณฑลฝูเจี้ยน เซี่ยงไฮ้ และมณฑลเจียงซู ได้ถูกอพยพไปอยู่ที่อื่น ๆ และยังมีผู้คนอีกที่ได้รับผลกระทบมากกว่าประมาณ 11 ล้านคน พายุไต้ฝุ่นวิภาได้ก่อให้เกิดความสูญเสียทางเศรษฐกิจโดยตรงอยู่ที่ประมาณ 7.45 พันล้านหยวนจีน (1 พันล้านดอลลาร์สหรัฐ) รัฐบาลกลางของประเทศจีนได้จัดสรรเงินช่วยเหลือค่าครองชีพประมาณ 81 ล้านหยวนจีน (12.7 ล้านดอลลาร์สหรัฐ) ให้กับประชาชนที่ได้รับผลกระทบจากพายุไต้ฝุ่นวิภาในมณฑลเจ้อเจียง และมณฑลฝูเจี้ยน
พายุฝนฟ้าคะนองได้ถล่มบ้านเรือนประมาณ 1,000 หลัง และทำให้เกิดไฟฟ้าดับ น้ำประปาได้หยุดทำงานในขณะที่พายุกำลังเคลื่อนตัวพัดขึ้นฝั่ง มีผู้เสียชีวิตประมาณ 5 ราย ส่วนใหญ่เกิดจากดินถล่ม และสูญหายอีกประมาณ 3 ราย มีการอพยพประชาชนประมาณ 2.7 ล้านคน ในทางตะวันออกของประเทศจีนรวมถึงศูนย์กลางการเงินเซี่ยงไฮ้ก่อนดินถล่มในเช้าวันพุธ ฝนตกหนักทำให้มณฑลเจ้อเจียงน้ำท่วม และบางส่วนของจังหวัดใกล้เคียง เช่น มณฑลฝูเจี้ยน มณฑลอานฮุย และมณฑลเจียงซู เป็นต้น ที่ส่งผลให้พืชผล บ้าน และถนนจมอยู่ใต้น้ำ ไฟฟ้าได้ถูกตัดในหมู่บ้านประมาณเกือบ 1,900 หมู่บ้าน บ้านเรือนประมาณเกือบ 2,500 หลัง ได้รับความเสียหายอย่างหนัก น้ำท่วมพื้นที่เกษตรกรรมประมาณ 160,000 เฮกตาร์ และถนนประมาณ 239 เส้น ได้ขาดลง ซึ่งส่งผลกระทบต่อประชาชนประมาณ 6 ล้านคน พายุไต้ฝุ่นวิภาทำให้เกิดความสูญเสียทางเศรษฐกิจโดยประมาณ 6.6 พันล้านหยวนจีน (878.2 ล้านดอลลาร์สหรัฐ) ในมณฑลเจ้อเจียง และมณฑลฝูเจี้ยน มีรายงานการรั่วไหลของเขื่อนกั้นน้ำประมาณ 1,000 แห่ง เนื่องจากแม่น้ำกับอ่างเก็บน้ำล้น ลมกระโชกแรงพัดเสาไฟฟ้าจำนวนมากโค่นล้มลง มีผู้เสียชีวิตประมาณ 14 ราย ในประเทศจีนที่เกี่ยวข้องกับพายุโดยตรง ชาย 1 ราย ได้ถูกไฟฟ้าช็อต และเสียชีวิตลงไปในน้ำท่วมโดยมีสายไฟอยู่จมอยู่ในน้ำ
ผลกระทบ > ประเทศญี่ปุ่น

ขณะที่พายุโซนร้อนวิภากลายเป็นพายุหมุนนอกเขตร้อนเคลื่อนตัวเข้าจังหวัดโอกินาวะ และได้ปล่อยปริมาณน้ำฝนได้สูงถึงประมาณ 335 มิลลิเมตร (13.1 นิ้ว) ทั่วทั้งเกาะโดยมีจุดสูงสุดที่เกาะอิชิงากิ บันทึกความเร็วลมสูงสุดที่โอฮาระ จังหวัดโอกินาวะ ที่ 140 กิโลเมตรต่อชั่วโมง (87 ไมล์ต่อชั่วโมง) พายุโซนร้อนวิภาได้คร่าชีวิตผู้คนไป 2 ราย คนหนึ่งเสียชีวิตระหว่างการอพยพจากอาการป่วยที่ศูนย์อพยพในจังหวัดอากิตะ มีผู้ได้รับบาดเจ็บอีก 6 ราย และมีผู้สูญหายอีก 1 ราย บ้านเรือนได้รับความเสียหายทั้งหมดประมาณ 39 หลัง และบ้านเรือนอีกประมาณ 39 หลัง ได้รับความเสียหายอย่างหนัก พื้นที่เกษตรกรรมประมาณ 3,931 เฮกตาร์ ถนน 7 กิโลเมตร (4.3 ไมล์) และท่าเรือ 3 แห่ง พร้อมเรือประมาณ 10 ลำ ได้รับความเสียหายจากพายุฝนฟ้าคะนอง ที่อยู่อาศัยประมาณ 10,800 แห่ง ไม่มีไฟฟ้าใช้ มูลค่าความเสียหายจากพายุโซนร้อนวิภาอยู่ที่ประมาณ 28.3 พันล้านเยน (285 ล้านดอลลาร์สหรัฐ) บริการรถไฟถูกระงับในทางตอนเหนือของประเทศญี่ปุ่น และเที่ยวบินประมาณเกือบ 50 เที่ยว ได้ถูกยกเลิกในจังหวัดโอกินาวะทางตอนใต้
ผลกระทบ > ประเทศเกาหลีเหนือ

ฝนตกหนักจากพายุหมุนนอกเขตร้อนของพายุโซนร้อนวิภาได้ทำให้พื้นที่เกษตรกรรมประมาณ 109,000 เฮกตาร์ ได้รับความเสียหายอย่างหนัก และบ้านเรือนได้รับความเสียหายประมาณ 14,000 หลัง นอกจากนี้ อาคารสาธารณะมากกว่าประมาณ 8,000 แห่ง เกิดน้ำท่วมอย่างรุนแรง 9 จังหวัด ในประเทศเกาหลีเหนือรวมถึงเปียงยาง ซึ่งเป็นเมืองหลวง น้ำท่วมส่งผลกระทบต่อผู้คนประมาณ 1 ล้านคน และทำให้มีผู้พลัดถิ่นประมาณเกือบ 170,000 คน มีผู้เสียชีวิตอย่างน้อยประมาณ 454 ราย และมีผู้สูญหายประมาณ 156 ราย รัฐบาลประเทศเกาหลีเหนือรายงานว่าบ้านเรือนประมาณ 40,000 หลัง ได้รับความเสียหาย และมีบ้านเรือนอีกประมาณ 200,000 หลัง ได้รับความเสียหายอย่างหนัก หรือจมอยู่ใต้น้ำ โรงเรียน โรงพยาบาล และอาคารสาธารณะอื่น ๆ หลาย 1,000 แห่ง ได้รับความเสียหายอย่างหนัก พื้นที่เกษตรกรรมอย่างน้อยร้อยละ 10 ถูกน้ำท่วม และประชาชนอีกประมาณ 1,649 คน ต้องไร้ที่อยู่อาศัย หนึ่งเดือนก่อนพายุโซนร้อนวิภา คือ น้ำท่วมอย่างหนักส่งผลกระทบต่อพื้นที่ส่วนใหญ่ของประเทศ จึงทำให้มีผู้เสียชีวิต หรือมีผู้สูญหายอย่างน้อยประมาณ 600 คน หลังจากผลกระทบของพายุต่อพื้นที่น้ำท่วมอย่างรุนแรงในประเทศเกาหลีเหนือ คณะกรรมการกาชาดระหว่างประเทศได้ส่งมอบสิ่งของบรรเทาทุกข์ให้กับผู้คนประมาณ 2,000 คน ที่ต้องไร้ที่อยู่อาศัยจากพายุ คลินิกการแพทย์หลาย 100 แห่ง ที่ได้รับความเสียหาย หรือได้รับความเสียหายอย่างหนัก และได้จัดตั้งคลินิกชั่วคราวขึ้น เนื่องจากประชากรที่ได้รับผลกระทบมากถึงร้อยละ 70 รายงานว่ามีอาการปวดท้อง หรือท้องร่วง อาสาสมัครประมาณกว่า 23,000 คน จากสภากาชาดระดมกำลังเพื่อให้การฟื้นฟูอย่างรวดเร็วในภูมิภาคที่ได้รับผลกระทบ
ภายในกลางเดือนกันยายนเงินที่มีมูลค่าประมาณ 420,000 ยูโร (527,000 ดอลลาร์สหรัฐ) มอบให้กับโรงพยาบาลซ่อมแซม และมีแผนที่จะส่งเพิ่มอีกประมาณ 110,000 ยูโร (138,000 ดอลลาร์สหรัฐ) ภายในสิ้นเดือนกันยายน มีการจัดชุดอุปกรณ์สุขภาพสำหรับประชาชนประมาณ 300,000 คน และจัดหาอุปกรณ์ทางการแพทย์เพิ่มเติมอีกประมาณ 300,000 ดอลลาร์สหรัฐ ในโรงพยาบาลตั้งแต่วันที่ 15 ถึง 18 ตุลาคม การตรวจคัดกรองภาวะโภชนาการอย่างรวดเร็วของเด็กที่เกิดขึ้นในพื้นที่ที่ได้รับผลกระทบรุนแรงที่สุด โรงพยาบาลประมาณ 11 แห่ง ได้รับการเติมเวชภัณฑ์ และมีการสร้างแหล่งน้ำถาวรที่โรงพยาบาลทั่วไปในว็อนซัน เงินช่วยเหลือประมาณ 180,000 ดอลลาร์สหรัฐ จากประเทศนอร์เวย์ถูกส่งไปยังประเทศเกาหลีเหนือภายในวันที่ 22 ตุลาคม 80 เปอร์เซ็นต์ของเงินช่วยเหลือจำนวนประมาณ 14.1 ล้านดอลลาร์สหรัฐ ที่ได้รับการสนับสนุน และในเดือนตุลาคมจะมีการแจกจ่ายธัญพืชประมาณ 4,800 ตัน โดยเป็นส่วนหนึ่งของการจัดส่งอาหารครั้งที่สอง ต่อจากครั้งแรกที่ส่งก่อนพายุโซนร้อนวิภากำลังเคลื่อนตัวมา เงินทุน และวัสดุมูลค่าประมาณ 166,000 ดอลลาร์สหรัฐ
ดูเพิ่ม

สถานีย่อยพายุหมุนเขตร้อน
ฤดูพายุไต้ฝุ่นแปซิฟิก พ.ศ. 2550
รายชื่อของพายุวิภา
พายุไต้ฝุ่นที่มีเส้นทางที่คล้ายกัน
พายุไต้ฝุ่นขนุน พ.ศ. 2548
พายุไต้ฝุ่นกรอซา พ.ศ. 2550
พายุไต้ฝุ่นมาเรีย พ.ศ. 2561
แหล่งข้อมูลอื่น

พายุหมุนเขตร้อนระบบดิจิทัล (Digital Typhoon) ข้อมูลของพายุไต้ฝุ่นวิภา (0712)
สำนักงานอุตุนิยมวิทยาญี่ปุ่น (JMA) ข้อมูลเส้นทางของพายุไต้ฝุ่นวิภา (0712)
สำนักงานอุตุนิยมวิทยาไทย (TMD) ข้อมูลเส้นทางของพายุไต้ฝุ่นวิภา (0712)
ศูนย์เตือนไต้ฝุ่นร่วม (JTWC) ข้อมูลเส้นทางของพายุซูเปอร์ไต้ฝุ่นวิภา (13W)
แผนที่แสดงเส้นทาง และความรุนแรงของพายุตามมาตราส่วนแซฟเฟอร์–ซิมป์สัน
ความรุนแรงของพายุ
มาตราเฮอริเคนแซฟเฟอร์–ซิมป์สัน
  พายุดีเปรสชันเขตร้อน (≤62 กม./ชม.)

  พายุโซนร้อน (63–117 กม./ชม.)

  พายุเฮอริเคนระดับ 1 (118–153 กม./ชม.)

  พายุเฮอริเคนระดับ 2 (154–177 กม./ชม.)

  พายุเฮอริเคนระดับ 3 (178–208 กม./ชม.)

  พายุเฮอริเคนระดับ 4 (209–251 กม./ชม.)

  พายุเฮอริเคนระดับ 5 (≥252 กม./ชม.)

  พายุที่ไม่ทราบความเร็วลม


ประเภทของพายุ
 พายุหมุนเขตร้อน
 พายุหมุนกึ่งเขตร้อน
 พายุหมุนนอกเขตร้อน / หย่อมความกดอากาศต่ำที่หลงเหลือ / รบกวนของเขตร้อน / ลมมรสุมพายุดีเปรสชั่นเขตร้อน
ภาพเคลื่อนไหวจากดาวเทียมของพายุไต้ฝุ่นวิภา
พายุไต้ฝุ่นวิภากำลังเคลื่อนเข้าใกล้หมู่เกาะยาเอยามะจากภาพอินฟราเรดเมื่อวันที่ 17 กันยายน พ.ศ. 2550
ปริมาณน้ำฝนโดยประมาณทั้งหมดจากพายุไต้ฝุ่นวิภาและพายุไต้ฝุ่นนารีตั้งแต่วันที่ 13–20 กันยายน พ.ศ. 2550
น้ำท่วมในเซี่ยงไฮ้
พายุโซนร้อนวิภาเป็นพายุหมุนนอกเขตร้อนที่กำลังเคลื่อนตัวเข้าประเทศเกาหลีเมื่อวันที่ 20 กันยายน พ.ศ. 2550
พรหมมาศ เลื่อมใส

| พรหมมาศ เลื่อมใส |
| --- | --- |

เกิด: มกราคม พ.ศ. 2501 ตำบลเกาะลอย อำเภอพานทอง จังหวัดชลบุรี ประเทศไทย
เสียชีวิต: 26 มกราคม พ.ศ. 2539 (38 ปี) เรือนจำกลางบางขวาง อำเภอเมืองนนทบุรี จังหวัดนนทบุรี ประเทศไทย
สาเหตุเสียชีวิต: ประหารชีวิตด้วยการยิง
ชื่ออื่น: จุ่น
อาชีพ: ลูกเรือประมง
มีชื่อเสียงจาก: บุคคลแรกที่ถูกประหารชีวิตในรอบ 8 ปี
สถานะทางคดี: ถูกประหารชีวิต

พิพากษาลงโทษฐาน:  ปล้นทรัพย์เป็นเหตุให้ผู้อื่นถึงแก่ความตาย  ฆ่าเจ้าพนักงาน ซึ่งกระทำการตามหน้าที่  พยายามฆ่าเจ้าพนักงาน และต่อสู้ขัดขวางเจ้าพนักงาน  ฆ่าผู้อื่นโดยเจตนา  พยายามฆ่าผู้อื่นโดยเจตนา  พกพาอาวุธปืนโดยไม่ได้รับอนุญาต 
บทลงโทษ: ประหารชีวิต
รายละเอียด
ระยะเวลาอาชญากรรม: 30 มิถุนายน พ.ศ. 2528–28 มีนาคม พ.ศ. 2531
ประเทศ: ประเทศไทย
รัฐ: จังหวัดฉะเชิงเทรา, จังหวัดชลบุรี
ตำแหน่ง: ร้านขายยาอี้เซ้ง ตำบลลาดขวาง อำเภอบ้านโพธิ์ ร้านอาหารโต้รุ่ง ตลาดช่องแสมสาร ตำบลพลูตาหลวง อำเภอสัตหีบ บ้านเนินไผ่ ตำบลหน้าประดู่ อำเภอพานทอง
ตาย: สุพจน์ ทองบริสุทธิ์ อายุ 32 ปี สมบูรณ์ พลอยประเสริฐ อายุ 26 ปี พลวิษณุ บุญเผย อายุ 28 ปี
บาดเจ็บ: เกียรติ สุขประเสริฐ
อาวุธ: ปืนลูกซองยาว  ปืนพกขนาด .38
วันที่ถูกจับ: 28 มีนาคม พ.ศ. 2531
จำคุกที่: เรือนจำกลางบางขวาง
 
พรหมมาศ หรือ จุ่น เลื่อมใส (มกราคม พ.ศ. 2501 – 28 มกราคม พ.ศ. 2539) เป็นฆาตกรชาวไทยผู้ก่อเหตุฆาตกรรมคน 3 คนระหว่างปี พ.ศ. 2528–2531 เขาถูกตัดสินประหารชีวิตจากการฆาตกรรมสุพจน์ ทองบริสุทธิ์ พลเมืองดีระหว่างการปล้นร้านขายยาที่อำเภอบ้านโพธิ์ จังหวัดฉะเชิงเทรา ในปี พ.ศ. 2528 และถูกประหารชีวิตในปี พ.ศ. 2539 เขานับเป็นบุคคลแรกที่ถูกประหารชีวิตในรอบ 8 ปี หลังจากการประหารชีวิตสมโภชน์ ชื่นชม, ไพริน ณ วันดี, คำพัน อรรถศรี และสุวรรณ คำภูษา เมื่อวันที่ 18 กันยายน พ.ศ. 2530
ประวัติ

พรหมมาศเกิดที่อำเภอพานทอง จังหวัดชลบุรี เมื่อเดือนมกราคม พ.ศ. 2501 เขาไม่มีที่อยู่อย่างเป็นหลักแหล่ง เขามีนิสัยโหดเหี้ยม และติดการพนันอย่างรุนแรง โดยเขาจดจ่ออยู่กับการพนันได้เป็นวันๆ
การก่อคดี > การปล้นร้านขายยาอี้เซ้ง

วันที่ 30 มิถุนายน พ.ศ. 2528 พรหมมาศได้พาคนร้ายจำนวน 5 คนนั่งเรือหางยาวมาตามคลองลาดขวางแล้วจอดที่ท่าเรือห่างจากบ้านครอบครัวเจริญสุข 20 เมตร ถัดจากนั้นพรหมมาศและคนร้ายอีก 2 คนซึ่งใส่หมวกไหมพรมคลุมหน้าได้ลงจากเรือพร้อมกับมีด, ปืนขนาด.38 และปืนลูกซองยาว แล้วเดินเข้ามาหานางสาวศิริพร เจริญสุข อายุ 17 ปี ซึ่งกำลังแล้วขายของอยู่หน้าร้าน กลุ่มคนร้ายได้ใช้ปืนขู่ศิริพรเพื่อไม่ให้ขัดขืน ก่อนจะแยกย้ายกันรื้อค้นทรัพย์สิน ระหว่างที่คนร้ายรื้อค้นทรัพย์สิน ศิริพรได้ตะโกนขอความช่วยเหลือ นงนุชแม่ของศิริพรที่กำลังกินข้าวอยู่ในครัวหลังบ้านจึงกระโดดออกจากหน้าต่างแล้ววิ่งหนีไปปีนรั้วหลังบ้านเพื่อขอความช่วยเหลือจากชาวบ้านและตะโกนว่า"ช่วยด้วย...ช่วยด้วย...ไฟไหม้" ทำให้ปราณีแม่ของศิริพรซึ่งนอนอยู่ชั้นสองได้รีบลงมายังชั้นล่างทำให้เธอถูกหนึ่งในคนร้ายใช้ปืนจ่อศรีษะ ในเวลาเดียวกันนายสุพจน์ ทองบริสุทธิ์ อายุ 32 ปี ชาวบ้านที่อยู่ห่างจากร้านขายยาเล็กน้อยได้คิดว่าได้เกิดไฟไหม้จริงๆ จึงวิ่งออกจากบ้านเพื่อมาช่วยดับไฟ พรหมมาศซึ่งถือปืนลูกซองและเป็นหัวหน้าสั่งการลูกน้องอยู่จึงใช้ปืนยิงออกจากร้าน ส่งผลให้สุพจน์เสียชีวิตในทันที เมื่อคนร้ายได้ทรัพย์สินมูลค่า 4,000 บาท ซึ่งประกอบด้วยเข็มขัดเงินน้ำหนัก 14 บาท จำนวน 1 เส้น แว่นตา 1 อัน กลุ่มคนร้ายจึงออกจากร้านไปพร้อมกับแบกเอาตู้เก็บเครื่องสำอางกับตู้ใส่แว่นไปด้วย ระหว่างที่ออกจากร้านกลุ่มคนร้ายได้ใช้ปืนยิงขึ้นฟ้าจำนวน 5 นัดเพื่อขู่ชาวบ้าน ก่อนจะวิ่งกลับไปที่เรือหางยาวก่อนจะขับหลบหนีไป
จากการสืบสวนของเจ้าหน้าที่ตำรวจสถานีตำรวจภูธรอำเภอบ้านโพธิ์ทำให้ทราบชื่อผู้ก่อเหตุยิงสุพจน์คือพรหมมาศ เลื่อมใส ตำรวจจึงออกหมายจับพรหมมาศแต่เขาได้หลบหนีไปทำงานเป็นลูกเรือประมง เมื่อไม่ได้ออกเรือเขามักจะไปเล่นพนันตามวงไพ่หรือไฮโล
การก่อคดี > การฆาตกรรมที่ร้านอาหารโต้รุ่ง ตลาดช่องแสมสาร

ในช่วงหลังเที่ยงคืนของวันที่ 13 กรกฎาคม พ.ศ. 2529 เขาได้ไปกินเหล้าที่ร้านอาหารโต้รุ่งตลาดช่องแสมสาร เขาได้มีปากเสียงกับสมบูรณ์ พลอยประเสริฐและเกียรติ สุขประเสริฐ นายท้ายเรือประมงซึ่งมานั่งดื่มเหล้าที่โต๊ะตรงข้าม เมื่อพบว่าไม่น่าจะสู้ได้ เขาจึงกลับไปเอาปืนลูกซองจากบ้าน ในเวลา 01.00 น. เขากลับมายังร้านอาหารและใช้ปืนลูกซองยิงเกียรติจนได้รับบาดเจ็บสาหัส สมบูรณ์จึงลุกขึ้นมาแย่งปืนลูกซองจากพรหมมาศ เมื่อสมบูรณ์เสียหลักล้มลง เขาจึงใช้ปืนยิงที่ศรีษะของสมบูรณ์จนเสียชีวิตแล้วหลบหนีไป เจ้าหน้าที่ตำรวจสันนิฐานว่าคนร้ายน่าจะเคยมีเรื่องโกรธกันมาก่อน จากการสืบสวนพยานที่เหตุการณ์ทำให้ทราบชื่อของคนร้ายคือพรหมมาศ เลื่อมใส
การก่อคดี > การฆาตกรรมครั้งสุดท้ายและการจับกุม

วันที่ 28 มีนาคม พ.ศ. 2531 เวลาประมาณ 12.00 น. เจ้าหน้าที่ตำรวจสถานีตำรวจภูธรอำเภอพานทองจำนวน 9 นายได้เข้าจับกุมผู้เล่นพนันรัมมี่ที่บ้านเนินไผ่ อำเภอพานทอง ระหว่างที่พลวิษณุ บุญเผย, สิบตำรวจตรีชาพุมาตร ศรีคุมแก้ว และดาบตำรวจถาวร สวัสดิผล กำลังวิ่งไล่ตามนักพนันจำนวน 3 คน เมื่อพรหมมาศหนึ่งในนักพนันจวนตัว เขาจึงหันกลับมาแล้วใช้ปืนยิงวิษณุจำนวน 2 นัด ทำให้วิษณุเสียชีวิต ถาวรและชาพุมาตรจึงเปลี่ยนจากการติดตามนักพนันคนอื่นมาติดตามเขา เมื่อเขาเห็นถาวรและชาพุมาตรเข้าใกล้จึงยิงใส่ทั้งสอง 2 นัดแต่กระสุนไม่ถูกเจ้าหน้าที่ตำรวจ ชาพุมาตรจึงใช้ปืนยิงขึ้นฟ้าจำนวน 3 นัด เขาจึงโยนปืนลงคูน้ำและยอมจำนนเนื่องจากกลัวจะถูกวิสามัญฆาตกรรมและไม่มีกระสุนเหลือ เจ้าหน้าที่ตำรวจจึงควบคุมตัวเขามายังสถานีตำรวจภูธรพานทองเพื่อดำเนินคดีตามกฏหมายและแจ้งข้อหาพกอาวุธปืนโดยไม่ได้รับอนุญาต ฆ่าเจ้าพนักงาน ซึ่งกระทำการตามหน้าที่, พยามยามฆ่าเจ้าพนักงาน ซึ่งกระทำการตามหน้าที่ และต่อสู้ขัดขวางเจ้าพนักงาน
ดูเพิ่ม

โทษประหารชีวิตในประเทศไทย
ธีรศักดิ์ หลงจิ ฆาตกรซึ่งถูกประหารชีวิตในเดือนมิถุนายน พ.ศ. 2561 และเป็นบุคคลแรกที่ถูกประหารชีวิตในรอบ 9 ปี หลังจากการประหารชีวิตครั้งสุดท้ายในเดือนสิงหาคม พ.ศ. 2552
สุดใจ ชนะ บุคคลสุดท้ายที่ถูกประหารชีวิตด้วยการยิงเป้า
ธวัช สุธากุล และ สมศักดิ์ ปาทาน
บุญมี เชี่ยวบางยาง
ทอง อ้อจันทึก
หงี ลิ้มประเสริฐ
แอ๊ว ชูนาม
พิพิธภัณฑ์ศิลปะการเล่าเรื่องของลูคัส

| --- | --- |
th
ก่อตั้ง: 2014
ที่ตั้ง: เอ็กซ์โปซิชันพาร์ก ในลอสแองเจลิส รัฐแคลิฟอร์เนีย
พิกัดภูมิศาสตร์: 34°00′58″N 118°17′27″W﻿ / ﻿34.016173°N 118.290775°W﻿ / 34.016173; -118.290775
ประเภท: พิพิธภัณฑ์ศิลปะ
ผู้ก่อตั้ง: จอร์จ ลูคัส เมลโลดี ฮ็อบสัน
ขนส่งมวลชน:    Expo/Vermont
เว็บไซต์: lucasmuseum.org
พิพิธภัณฑ์ศิลปะการเล่าเรื่องของลูคัส (อังกฤษ: Lucas Museum of Narrative Art) เป็นพิพิธภัณฑ์ที่ก่อตั้งโดยผู้สร้างภาพยนตร์จอร์จ ลูคัสและภรรยาของเขา ซึ่งเป็นนักธุรกิจหญิงชื่อเมลโลดี ฮ็อบสัน เมื่อสร้างเสร็จแล้ว พิพิธภัณฑ์จะจัดแสดงการเล่าเรื่องด้วยภาพทุกรูปแบบ รวมทั้งภาพวาด ภาพถ่าย ประติมากรรม ภาพประกอบ การ์ตูน การแสดง และวิดีโอ อยู่ระหว่างการก่อสร้างใน เอ็กซ์โปซิชันพาร์ก ในลอสแองเจลิส รัฐแคลิฟอร์เนีย พิพิธภัณฑ์คาดว่าจะเปิดในปี พ.ศ. 2566
แหล่งข้อมูลอื่น

เว็บไซต์ทางการ
พายุไต้ฝุ่นทุเรียน (พ.ศ. 2549)
การเตรียมการ > ประเทศฟิลิปปินส์

พายุไต้ฝุ่นทุเรียนได้เคลื่อนตัวเข้าพัดเขตบีโคลครั้งแรกนั้น ตั้งอยู่ทางตะวันออกเฉียงใต้ของเกาะลูซอน และได้รับผลกระทบจากพายุหมุนเขตร้อนเฉลี่ย 8.4 ลูกต่อปี ก่อนที่พายุไต้ฝุ่นทุเรียนจะสร้างความเสียหายให้กับแผ่นดินในประเทศฟิลิปปินส์ สำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ (PAGASA) ได้ออกคำเตือนพายุหมุนเขตร้อนต่าง ๆ รวมถึงสัญญาณเตือนภัยพายุสาธารณะสำหรับจังหวัดคาตันดัวเนส จังหวัดอัลไบ จังหวัดคามารีเนสซูร์ และจังหวัดอีโลโคสนอร์เต นี่เป็นสัญญาณเตือนภัยสูงสุด ซึ่งคาดว่าจะมีความเร็วลมมากกว่า 100 กิโลเมตรต่อชั่วโมง (60 ไมล์ต่อชั่วโมง) ปากาซาปิดเรดาร์ตรวจอากาศในบีรักเพื่อป้องกันความเสียหาย สภาประสานงานด้านภัยพิบัติแห่งชาติฟิลิปปินส์ออกแถลงการณ์และคำแนะนำเกี่ยวกับสภาพอากาศที่เลวร้าย และโดยรวม 25 จังหวัด ในหมู่เกาะได้รับการแจ้งเตือนพายุหมุนเขตร้อน ผู้ที่อยู่อาศัยในพื้นที่เตือนภัยได้รับคำแนะนำว่าอาจมีคลื่นพายุน้ำท่วมฉับพลันและดินถล่ม
พายุไต้ฝุ่นทุเรียนที่คุกคามอย่างรุนแรงทำให้ผู้คนกว่า 1.3 ล้านคน ต้องอพยพออกจากบ้าน ซึ่งหลายคนอยู่ในที่พักพิง 909 คน เจ้าหน้าที่แนะนำผู้ที่อยู่อาศัยในพื้นที่ต่ำให้แสวงหาพื้นที่ที่สูงขึ้น ชั้นเรียนของโรงเรียนในซอร์โซโกนซิตี และทางเหนือและตะวันออกของจังหวัดซามาร์ถูกระงับ และอาคารหลายหลังถูกเปิดขึ้นเพื่อเป็นที่หลบภัยของพายุไต้ฝุ่นทุเรียน ในเมืองนากาประชาชนประมาณ 1,500 คน ออกจากที่พักพิงฉุกเฉิน มีการอพยพ 1,000 คน ออกจากที่อื่นในภูมิภาค รวมทั้ง 120 คน ในเมืองหลวงของมะนิลาและอีกกว่า 800 คน ในเลกัซปี ภัยคุกคามจากพายุไต้ฝุ่นทุเรียนทำให้บริการเรือข้ามฟาก รถบัส สายการบินถูกยกเลิก และผู้คนหลายพันคนติดค้างอยู่หลายวัน การขนส่งทั้งหมดถูกระงับในเขตมีมาโรปา หน่วยยามฝั่งของประเทศฟิลิปปินส์สั่งกักบริเวณเรือทุกลำในน่านน้ำเปิด ผู้โดยสารเรือข้ามฟากประมาณ 4,000 คน อยู่ในจังหวัดเกซอน